Canḍhi Singasari

Canḍhi Singasari panèka bhângonan canḍhi sè beraliran Siwa-Buddha. Canḍhi panèka èyadeghâghi kaangghuy ngormataghi Rajâ Kertanegara sè adhingghâl dhunnya è taon 1292. Prasasti Gajah Mada (1351 M) nyebbhuttaghi bâḍâ pambângonân caitya sè èlakonè bi’ Mahapatih Gajah Mada kaangghuy Bhatara Sang Mokta ring Siwa Buddha Laya.

 Papangghiyân 
Canḍhi Singasari ètemmo bi’ Nicolaus Engelhard—orèng kabhângsa’ân Belândhâ sè ajhâbhât Gubhèrnor Pantai Tèmor Tasè' Jhâbâ sajjhek taon 1801—è taon 1803. Mènangka Gubhèrnor tase' Tèmor Ḍâjâ Jhâbâ sè bâḍâ è Semarang, Engelhard atemmo bi’ pèmpènan keraton Surakarta bân Yogyakarta sâkalighus èntar ḍâ' Canḍhi Prambanan, Canḍhi Kalasan, bân Canḍhi Sari è taon 1802. panjhânnânganèpon pas ngalakonè pajhâlânan dhârâ' dâ’ daèra Malang, Jhâbâ Tèmor, è ka’ḍimma panjhânnânganèpon nemmo gher-gheggherânna bhângonan sè èkaonèngè kalabân nyama Canḍhi Singasari. Engelhard panèka orèng Èropa palèng dhimèn sè ngomongngaghi pan-berâmpan pabidhâ’ân è canḍhi-canḍhi sè èyadeghâghi è Jhâbâ Tengnga bân Jhâbâ Tèmor.

Atas parènta Engelhard, arca-arca è Canḍhi Singasari èmolaè èpènḍâ è taon 1804 bân èyangko' ḍâ’ Belândhâ è taon 1819, sè ètojjhu’aghi ka’angghuy rajâ Belândhâ otabâ musium. Sabâgiyân arca dhâddhi kolèksi musium-musium è Leiden, Belândhâ. Sabâgiyân laènna èpènḍâ ḍâ’ kennengngan ènnengnga Engelhard è Semarang mènangka kolèksi dhibi'.

 Sombher